Twieled bħal-lum it-23 ta' Awwissu tal-1982. Chris Grech jaf il-bidu tal-karriera tiegħu mal-grupp Twenty-Six Other Worlds iżda fl-2013 beda jikseb il-popolarità wara li ħa sehem fil-Malta Eurovision Song Contest bil-kanzunetta Never Walk Away, li hu kiteb flimkien ma' Matthew James Borg, David Cassar Torreggiani u Peter Borg. Sena wara reġa' ħa sehem fil-konkors ta' Malta għall-Eurovision, din id-darba bil-kanzunetta Oblivion. Fl-2015 imbagħad ħa sehem fil-Malta Eurovision fejn klassifika fir-raba' post bil-kanzunetta Closed Doors. Hu ħa sehem ukoll f'bosta musicals fosthom Jesus Christ Superstar u anki ħa sehem f'Rockestra. Chris hu miżżewweġ lil Rodianne u għandhom tifel, Jack. Nawguraw l-isbaħ xewqat lil Chris f'għeluq sninu.